
转讜住驻讜转





	讗诇 讬砖转讻专 讬讜转专 注诇 砖转讜转. 讛讗 注讚 砖转讜转 诪砖转讻专 讜诪住转诪讗 专讘 讬讛讜讚讛 讛讬讛 诪讜爪讗 砖讬转谞讜 诇讜 讬讜转专 讜诇诪讛 讛谞讬讞 诪诇讛专讜讬讞 注讚 砖转讜转: 讘诪讝讜驻驻讬谉 砖谞讜. 讜讗''转 讻诇 砖讻谉 讚讘诇注 讟驻讬 讻讚讗诪专讬谞谉 诇注讬诇 讘讗转专讗 讚诪专 讞驻讜 讘讻讜驻专讗 讚诪讬讬抓 讟驻讬 讜讬''诇 讚讛讬讬谞讜 讞讚砖 讗讘诇 讬砖谉 砖讻讘专 讘诇注 讗讬谞讜 讘讜诇注 讬讜转专 讗讬 谞诪讬 讛转诐 讘讬讬谉 讗讘诇 讛讻讗 讘砖诪谉 诇讗 讘诇注 讻讬讜谉 砖讛讜讗 讬砖谉: 诇讞讜讚讬讛 诇讗 诪讝讚讘谉. 讜讗''转 讜讬转谉 诇讜 诪讜讻专 诇诇讜拽讞 诇讜讙 讜诪讞爪讛 砖诪专讬诐 砖讬注专讘 注讚讬讬谉 讜讬诪讻讜专 讜讬''诇 讚诪讬讬专讬 诪转谞讬' 讗驻讬' 讗讬谉 讛砖诪谉 讘注讬谉 砖诇拽讞讜 诪注讟 诪注讟 讜诪讻专讜 讗讜 讗讻诇讜: 诇讚讘专讬 讞讻诪讬诐 讗住讜专 诇注专讘. 讜讗''转 讜谞讬诪讗 诪砖讜诐 讚讗讬转 诇讬讛 诪讞讬诇讛 讜诇注讜诇诐 诪讜转专 诇注专讘 讜讬''诇 讚诪转谞讬转讬谉 谞诪讬 诪讬讬专讬 讗驻讬' 讻砖讛砖诪谉 注讚讬讬谉 讘注讬谉 讜讛转诐 讗讬谉 砖讬讬讱 诪讞讬诇讛 讻讬讜谉 砖讬讻讜诇 诇转拽谉 讻讬 讬讗诪专 诇讜 拽讞 讛砖诪专讬诐 讜注专讘 讘砖诪谉 讜诇专讘 驻驻讗 讚讗诪专 讚讟注诪讬讬讛讜 诪砖讜诐 诪讞讬诇讛 住讘专 讚讛砖诪谉 讗讬谞讜 讘注讬谉 讚讗讬诇讜 讛讜讛 讘注讬谉 诇讗 砖讬讬讱 讘讬讛 诪讞讬诇讛 讗讬 谞诪讬 住讘专 讚讗祝 注''驻 砖讛讜讗 讘注讬谉 砖讬讬讱 讘讬讛 诪讞讬诇讛 讻讬讜谉 讚诪讚讚讜 诪讝讜拽拽: 诇讚讘专讬 专''讬 讗住讜专. 讜讗''转 讜诇讬诪讗 诪讜转专 讜讟注诪讗 讚诪拽讘诇 诪砖讜诐 讚诇讬转 诇讬讛 诪讞讬诇讛 讜讬''诇 讚专讘 驻驻讗 住讘专 讚爪诪讚 讜讘拽专 讗讬讻讗 讛讜讻讞讛 讚诇讗讜 诪讞讬诇讛 讚诪住转诪讗 诇讗 专爪讛 诇讬转谉 诪讗转讬诐 讝讜讝 注诇 讛爪诪讚 讘诇讗 讘拽专 讗讘诇 讛讻讗 诇讜讙 讜诪讞爪讛 砖讛讜讗 讚讘专 诪讜注讟 诪讚诇讗 注讬专讘 讗讞讜诇讬 讗讞讬诇: 讝讘讜谉 讜讝讘讬谉 转讙专讗 讗讬拽专讬. 诪讬讬专讬 砖诇讗 讛讬讛 诪讜爪讗 诇诪讻讜专 讘讬讜拽专 讬讜转专 诪砖诇拽讞讜. 诇讻讱 讗''诇 讗讚注转讗 讚讛讻讬 拽谞讬转 诪诪谞讬 砖讛讬讬转 讬讜讚注 砖讗注讻讘 诇讜讙 讜诪讞爪讛 讻讚讬 砖讗专讜讬讞 拽爪转: 诇讗 讗诪专讜 砖诪谉 注讻讜专 讗诇讗 诇诪讜讻专. 驻讬' 诇讗 讗诪专讜 讛驻住讚 砖诇 注讻讬专转 驻拽讟讬诐 讗诇讗 诇诪讜讻专 讚讻砖谞讜转谉 诇诇讜拽讞 砖诪谉 诪讝讜拽拽 讗讬谞讜 诪讞住专 诇讜 讻诇讜诐 诪诪讗讛 诇讜讙 讘砖讘讬诇 讛驻拽讟讬诐 讻讬 讗诐 诇讜讙 讜诪讞爪讛 讘砖讘讬诇 讛砖诪专讬诐 诪讬讛讜 注讻讬专讛 诇讗 砖讬讬讻讗 讻诇 讻讱 讘驻拽讟讬诐 讗诇讗 讘讚讘专 讛诪转注专讘 讻诪讜 砖诪专讬诐 讜讬''诇 讚诇讗 讗诪专讬谞谉 讛驻住讚 砖诇 注讻讬专转 讛砖诪专讬诐 讗诇讗 诇诪讜讻专 砖讗诐 诪讜讻专 讻砖讛讜讗 诪讝讜拽拽 诪拽讘诇 注诇讬讜 诇讜拽讞 讘砖讘讬诇 讛砖诪专讬诐 诇讜讙 讜诪讞爪讛 讜讛诪讜讻专 诪专讜讬讞 讛砖诪专讬诐 讜讻砖讛讜讗 诪讜讻专 砖诪谉 注讻讜专 谞讜转谉 诪讗讛 诇讜讙讬谉 砖诇诪讬诐 砖诪谉 注讻讜专 讜诪驻住讬讚 讛砖诪专讬诐 注''讬 诪讛 砖诪讻专 讻砖讛讜讗 注讻讜专 讜讻砖诪讜讻专 诪讝讜拽拽 诇讗 拽专讬 讛驻住讚 诇讜拽讞 讗注''驻 砖诪驻住讬讚 砖诪专讬诐 诪砖讜诐 讚讘注讛''讘 谞讬讞讗 诇讬讛 讘爪讬诇讗:





专讘讬谞讜 讞谞谞讗诇

讜诪拽砖讬' 讛讬讻讬 注讘讬讚 专讘 讬讛讜讚讛 讛讻讬 讜讛讗诪专 砖诪讜讗诇 诇讗 讬砖转讻专 讗讚诐 讬讜转专 诪砖转讜转 讜诇讗 驻讞讜转 诪砖转讜转 讜讛砖转讜转 讛讜讗 讝讜讝 讜注讜讚 讜讝讛 诇讗 谞砖转讬讬专 诇讜 讗诇讗 讚' 讟驻讬讞讬谉. 讜驻专拽讬' 谞砖转讬讬专 讛讞讘讬转 讜讛砖诪专讬谉 砖讘转讜讻讜 讜讗讬讻讗 讙讜诇驻讬 讜砖讚专讬讗 诇诪诇讗转 讛砖转讜转. 



讜诪拽砖讬' 讗讬 讛讻讬 讛谞讬 讻讜诇讛讜 讟驻讬 诪砖转讜转 谞讬谞讛讜. 讜驻专拽讬' 谞砖讗专 诇讜 诇拽讜谞讛 诇讬讟讜诇 讝讜诇转 讛专讬讜讞 讗讙专 讟讬专讞讬讛 砖诪讜讚讚 诇讜 诇拽讜谞讛 诇讻诇 讗讞讚 讜讗讞讚 诇讝讛 注讻砖讬讜 讜诇讞讘讬专讜 诇诪讞专 讜诪转讘讟诇 诪诪诇讗讻转讜 讜讛讚诪讬诐 诇诪讬 砖谞讜拽讘 诇讜 讛谞拽讘讬诐 讘讞讘讬转 诇讛讜爪讬讗 讛讬讬谉 讘讛谉 诪谉 讛讞讘讬转 讜讝讛 驻讬' 讚诪讬 讘专讝谞讬转讬讛. 驻讬' 讘专讝讗 谞拽讘 讛讞讘讬转 讻讚讙专住讬' 讚注讚 讘专讝讗. 谞讜讟诇 讗诇讜 讻讜诇谉 讘专讬讜讞 砖诇讜 讜讙诐 讘砖讻专讜. 



讬讜爪讬讗 诇讜 讙' 诇讜讙 砖诪谉 诇拽' 诇讜讙 讻讜' 讗诐 讛讬讜 拽谞拽谞讬诐 讬砖谞讬诐 讗讬谉 诪讜爪讬讗 诇讜 讘诇注. 讜讗讜拽诪讛 专讘 驻驻讗 讘诪讝讜驻驻讬谉. 



讗诪专 讗讘讬讬 讻讬讜谉 讚讟注讜谉 讟注讜谉 讻诇讜诪专 诪讗讞专 砖讛讬讛 讘讛谉 砖诪谉 讜诪爪爪讬 讜砖讘注讬 砖讜讘. 讗讬谉 诪讜爪讬讗讬谉 诇注讜诇诐:
驻讬住拽讗 专' 讬讛讜讚讛 讗讜诪专 讗祝 讛诪讜讻专 砖诪谉 诪讝讜拽拽 诇讞讘讬专讜 讻诇 讛砖谞讛 讛专讬 讝讛 诪拽讘诇 注诇讬讜 诇讜讙 讜诪讞爪讛 砖诪专讬谉 诇拽'. 讗诪专 讗讘讬讬 讗诐 转诪爪讗 诇讜诪专 诇讚讘专讬 专' 讬讛讜讚讛 诪讜转专 诇注专讘 砖诪专讬谉. 诇讚讘专讬 讞讻诪讬诐 讗住讜专 诇注专讘 砖诪专讬谉 讻讜' 讗诪专 诇讬讛 专讘 驻驻讗 讗讚专讘讛 讗讬驻讻讗 诪住转讘专讗 诇讚讘专讬 讞讻诪讬诐 诪讜转专 诇注专讘 砖诪专讬谉 讜讛讬讬谞讜 讟注诪讗 讚诇讗 诪拽讘诇 讚讗诪专 诇讬讛 诪讚诇讗 注专讘讬转 讗讞讜诇讬 讗讞诇转 诇讬. 



诇讚讘专讬 专' 讬讛讜讚讛 讗住讜专 诇注专讘 讜讛讬讬谞讜 讟注诪讗 讚诪拽讘诇 讚讗诪专 诇注专讜讘讬 诇讱 讗住讜专 拽讘讜诇讬 诇讗 转拽讘诇 讝讘讜谉 讜讝讘讬谉 转讙专讗 讗讬拽专讬 讜讻讬 诇讗 讘注讬谞讗 诇讗讬砖转讻讜专讬 讛诇讻讱 诪拽讘诇 讜拽讬讬诪讗 诇谉 讻转谞讗 拽诪讗:
诪转谞讬' 讛诪驻拽讬讚 讗爪诇 讞讘讬专讜 讞讘讬转 讜诇讗 讬讞讚讜 诇讛 讛讘注诇讬诐 诪拽讜诐 讜讟诇讟诇讛 讜谞砖讘专讛 讜讻讜' 注讚 讗诐 诪砖讛谞讬讞讛 讘讬谉 诇爪专讻讛 讘讬谉 诇爪专讻讜 驻讟讜专. 驻讬' 诇爪专讻讛 讻讚讬 砖诇讗 转砖讘专 讜讻讬讜爪讗 讘讛.





讛诪讗讬专讬

讛诪讜讻专 爪专讬讱 砖讬诪讻讜专 讘讗诪讜谞讛 讜讘诇讗 讗讜谞讗讛 讜讗诐 讛讜讚讬注 讚诪讬 诪拽讞讜 讜讚诪讬 诪讛 砖专讜爪讛 诇讛专讜讬讞 讘讜 讗注"驻 砖诪专讜讬讞 讬转专 诪砖转讜转 讗讬谉 讻讗谉 讚讬谉 讗讜谞讗讛 讻诪讜 砖讬转讘讗专 讜诪"诪 讘讬转 讚讬谉 讞讬讬讘讬诐 诇讛注诪讬讚 砖注专讬诐 讘讻诇 讚讘专 砖讬砖 讘讜 讞讬讬 谞驻砖 讜诪讞砖讘讬谉 讚诪讬 讛诪拽讞 讜讚诪讬 讛讛讜爪讗讛 讜谞讬讻讜讬 讛住讞讜专讛 讜讻砖诪讞砖讘讬谉 讗转 讛讻诇 谞讜转谞讬谉 诇讜 砖转讜转 专讬讜讞 诇讗 驻讞讜转 讜诇讗 讬转专 讜讗诐 讬砖 讟专讞 讬转专 讘住讞讜专讛 讝讜 讗祝 诪讞砖讘讬谉 诇讜 讚诪讬 讛讟专讞 诇驻讬 专讗讜转 注讬谞讬 讛讘讬转 讚讬谉:



讗住讜专 诇注专讘 砖诪专讬诐 讘讬谉 讘讬讬谉 讘讬谉 讘砖诪谉 讜讗驻讬诇讜 讘砖诪专讬诐 砖诇 讞讘讬转 注爪诪讛 讻讙讜谉 砖讬讘诇讘诇 讗转 讛讞讘讬转 注讚 砖讬转注专讘讜 讛砖诪专讬诐 注诐 讛讬讬谉 讜讗讬谉 讘讗诇讜 砖讬注讜专 讗诇讗 讻诇 砖讛讜讗 讗住讜专:



讬砖 诇驻注诪讬诐 砖诪谉 注讻讜专 讘砖讜诇讬 讛讞讘讬转 住诪讜讱 诇砖诪专讬诐 讜讛讜讗 谞拽专讗 讘诇砖讜谉 转诇诪讜讚 驻拽讟讬诐 讜讗讬谞讜 讘讚讬谉 砖诪专讬诐 讗诇讗 诪拽讘诇讜 讗驻讬诇讜 诇讜拽讞 讜讗讬谉 爪专讬讱 诇讜诪专 诪驻拽讬讚 讛谉 讘讝诪谉 砖讬砖 诇讜 诇拽讘诇 讛砖诪专讬诐 讻讙讜谉 砖诪谉 住转诐 讛谉 讘讝诪谉 砖讗讬谉 诇讜 诇拽讘诇 讛砖诪专讬诐 讻讙讜谉 砖诪谉 诪讝拽拽 讜诪"诪 讚讜拽讗 讘砖诇讜拽讞 讘砖注转 讛讘讚讬诐 讜诪拽讘诇讜 讙诐 讻谉 讘讗讜转讛 砖注讛 砖讚专讱 诇诪住讜专 讗转 讛诪讚讛 讘专讬讜讞 讙讚讜诇 讜讬砖 诪驻专砖讬诐 砖砖注专 讛砖诪谉 讘讝讜诇 讗讘诇 讘谞讬住谉 讗讜 讗讞专 砖谞爪诇诇讜 讛砖诪谞讬诐 讛讜讗讬诇 讜讛诪讜讻专讬诐 诪爪诪爪诪讬诐 讘诪讚转诐 讗讜 砖讛砖注专 讘讬讜拽专 讗讬谉 讛诇讜拽讞 诪拽讘诇 驻拽讟讬诐 讗诇讗 砖诪专讬诐 讘诇讘讚 注诇 讛讚专讱 砖讘讬讗专谞讜 讜讬砖 诪驻专砖讬诐 讘驻拽讟讬诐 讗诇讜 驻住讜诇转 讛讙专注讬谞讬诐 讛爪驻讬谉 注诇 驻谞讬 讛诪讬诐 讜讙讚讜诇讬 讛诪讞讘专讬诐 驻专砖讜 讘讜 砖诪谉 注讻讜专 讛拽讜驻讗 注诇 驻谞讬 讛砖诪谉 讜诪"诪 讻诇 砖诪讻专 诇讜 砖诪谉 诪讝讜拽拽 讗讬谉 诪拽讘诇 驻拽讟讬诐 讻诇诇:



讘诪住讻转 讘讘讗 讘转专讗 讬转讘讗专 砖讛诪讜讻专 讗转 讛爪诪讚 专"诇 讛注讜诇 讛诪爪诪讬讚 讗转 讛砖讜讜专讬诐 讜诪讝讜讜讙诐 诇讗 诪讻专 讗转 讛讘拽专 讜讛诪讜讻专 讗转 讛讘拽专 诇讗 诪讻专 讗转 讛爪诪讚 讜讗驻讬诇讜 讘诪拽讜诪讜转 砖诪拽爪转诐 诪砖讗讬诇讬谉 砖诐 爪诪讚 诇讘拽专 讜讗讬谉 讗讜诪专讬诐 讛讚诪讬诐 诪讜讚讬注讬诐 讘讝讜 讜讻讬讜爪讗 讘讛 讗诇讗 讻诇 砖讬砖 砖诐 讬转专 诪谉 讛砖讬注讜专 讛讜诇讻讬谉 讘讜 讗讞专 讚讬谞讬 讗讜谞讗讛 讜讘讟讜诇 诪拽讞 讜讬砖 讗讜诪专讬诐 讘讛 讚讜拽讗 讘砖讛讚注转 讟讜注讛 讘讜 讜讗诐 讗讬谉 讛讚注转 讟讜注讛 讛专讬 讝讛 诪转谞讛 讻诪讜 砖讬转讘讗专 讘诪拽讜诪讜 讜讬砖 诪拽爪转 讚讘专讬诐 砖诪讘讬讗讬诐 讘讛诐 专讗讬讛 诪谉 讛讚诪讬诐 讻诪讜 砖讘讬讗专谞讜 讘讘讘讗 拽诪讗 驻专拽 讛诪谞讬讞:



讗注"驻 砖讘讬讗专谞讜 讘诪讜讻专 砖诪谉 住转诐 砖诪拽讘诇 注诇讬讜 诇讜拽讞 砖诪专讬诐 讻砖讬注讜专 砖讛讝讻专谞讜 讬专讗讛 砖讘讬讬谉 讗讬谞讜 讻谉 讗诇讗 谞讜转谉 诇讜 讬讬谉 讘诇讗 砖诪专讬诐 讗驻讬诇讜 诪讻专 讘转砖专讬 讜诪住专 讘谞讬住谉 砖讛砖诪专讬诐 讗讬谞谉 讘讻诇诇 讛讬讬谉 讻诇诇 讜讬砖 讞讜诇拽讬谉 讘诪讻专 讘转砖专讬 讜诪住专 讘谞讬住谉:



诪讛 砖讗诪专讜 讻讗谉 诇讗 讗诪专讜 砖诪谉 注讻讜专 讗诇讗 诇诪讜讻专 驻讬专砖讜 讘讜 讛讗 诇转专讜诪讛 诇讗 讻诇讜诪专 诇讗 讗诪专讜 砖诇讗 诇拽讘诇 诪诪谞讜 砖诪谉 注讻讜专 讗诇讗 诇诪讜讻专 讛讜讗讬诇 讜讛转谞讛 讘诪讝拽拽 砖讛专讬 诇讜拽讞 诪拽讘诇 注诇讬讜 讘诪讻专 住转诐 诇讜讙 讜诪讞爪讛 诇诪讗讛 讗诇诪讗 砖讗讬谞讜 砖讜讛 讻诇讜诐 讗讘诇 诇转专讜诪讛 转讜专诐 诪讝讛 注诇 讝讛 讜讗讬谉 讘讻讱 讻诇讜诐 讜讗讬谉 讛诇讻讛 讻谉 讗诇讗 诇注谞讬谉 转专讜诪讛 转讜专诪讬谉 诪谉 讛爪诇讜诇 注诇 讛注讻讜专 讗讘诇 诇讗 诪谉 讛注讻讜专 注诇 讛爪诇讜诇 讜讻谉 讘讬讬谉 讛讗 砖诪专讬诐 诪讬讛讗 讬专讗讛 砖诪讬谉 讘砖讗讬谞讜 诪讬谞讜 讛讜讗 讜讗讬谉 转专讜诪讛 讞诇讛 注诇讬讜 讻诇诇:



讛诪砖谞讛 讛砖砖讬转 讜讛讻讜谞讛 讘讛 诇讛转讞讬诇 讘讘讬讗讜专 讛讞诇拽 讛专讘讬注讬 讜讗诪专 注诇 讝讛 讛诪驻拽讬讚 讞讘讬转 讗爪诇 讞讘专讜 讜诇讗 讬讬讞讚讜 诇讛 讛讘注诇讬诐 诪拽讜诐 讜讟诇讟诇讛 讜谞砖讘专讛 讗诐 诪转讜讱 讬讚讜 谞砖讘专讛 诇爪专讻讜 讞讬讬讘 诇爪专讻讛 驻讟讜专 讗诐 诪砖讛谞讬讞讛 谞砖讘专讛 讘讬谉 诇爪专讻讛 讜讘讬谉 诇爪专讻讜 驻讟讜专 讬讬讞讚讜 诇讛 讛讘注诇讬诐 诪拽讜诐 讟诇讟诇讛 讜谞砖讘专讛 讘讬谉 诪转讜讱 讬讚讜 讜讘讬谉 诪砖讛谞讬讞 诇爪专讻讜 讞讬讬讘 诇爪专讻讛 驻讟讜专 讗诪专 讛专"诐 转讞诇转 诪砖谞讛 讝讜 讛讬讗 诇专' 讬砖诪注讗诇 砖讗诪' 诇讗 讘注讬谞谉 讚注转 讘注诇讬诐 讜讻讘专 谞转讘讗专 讚注转讜 讘住讜祝 讘讘讗 拽诪讗 讜诇驻讬讻讱 讛讜讗 讗讜诪' 诪砖讛谞讬讞讛 讘讬谉 诇爪专讻讜 讘讬谉 诇爪专讻讛 驻讟讜专 讜住讬驻讗 诇专' 注拽讬讘讗 砖讗讜诪专 讚注转 讘注诇讬诐 讘注讬谞谉 讜讻讘专 拽讚诐 诇讱 讚注转讜 讘讝讛 诇砖诐 讜诇驻讬讻讱 讛讜讗 讗讜诪专 诪砖讛谞讬讞讛 诇爪专讻讜 讞讬讬讘 诇爪专讻讛 驻讟讜专 诇驻讬 砖讗谞讜 爪专讬讻讬诐 讚注转 讘注诇讬诐 讜讗注驻"讬 砖讛讞讝讬专讛 诇诪拽讜诪讛:



讗诪专 讛诪讗讬专讬 讛诪驻拽讬讚 讞讘讬转 讗爪诇 讞讘专讜 讜讻讜' 驻讬' 讻讘专 讬讚注转 砖讘驻' 讛讙讜讝诇 谞讞诇拽讜 专' 讬砖诪注讗诇 讜专' 注拽讬讘讗 讘砖讜诪专 砖讙谞讘 诪专砖讜转讜 讻讙讜谉 砖谞诪住专 诇讜 讘驻拽讚讜谉 讻讬住 诪诇讗 住诇注讬诐 讜讙谞讘 诪砖诐 住诇注 讗讞讚 讗讜 砖谞诪住专 诇讜 注讚专 讗讞讚 讘转讜专转 砖诪讬专讛 讜讙谞讘 诪砖诐 讟诇讛 讗讞讚 讜讗讞"讻 谞转讞专讟 讜讛讞讝讬专 讗转 讛住诇注 讗讜 讗转 讛讟诇讛 诇诪拽讜诪讜 砖诇讚注转 专' 注拽讬讘讗 讞讬讬讘 讘讗讞专讬讜转讜 讛讜讗讬诇 讜诇讗 讛讜讚讬注 讞讝专转谉 诇讘注诇讬诐 砖诪砖注讛 砖谞讟诇谉 注诇 讚注转 讙谞讘讛 讗讜 讙讝诇讛 讻诇转讛 砖诪讬专转讜 讜诇讗 注诪讚 诇砖诪讬专转 讗讜转讜 讟诇讛 讗讜 讗讜转讜 住诇注 讘诪拽讜诐 讘注诇讬诐 讜谞诪爪讗 砖讙谞讘 讜诇讗 讛讞讝讬专 砖讗讬谉 讞讝专讛 诇砖讜诪专 讗诇讗 讘讬讚讬注转 讘注诇讬诐 讜讗注"驻 砖讘讙谞讘 讛讙讜谞讘 诪讘讬转讜 砖诇 讘注诇 讛讘讬转 讗讬谞讜 讻谉 讗诇讗 注诇 讛讚专讻讬诐 砖讘讬讗专谞讜 砖诐 讘砖讜诪专 讛讞诪讬专讜 诪驻谞讬 砖讻诇转讛 砖诪讬专转讜 讜诇讚注转 专' 讬砖诪注讗诇 诪讻讬讜谉 砖讛讞讝讬专讜 讞讝专 诇讚讬谉 砖诪讬专转讜 讜诇讗 讻诇转讛 砖诪讬专转讜 诪讛诐 讜讻砖讛讞讝讬专诐 诇砖诐 讛讜讗 谞注砖讛 砖讜诪专 讻讘转讞诇讛 讜注讜诪讚 讘诪拽讜诐 讘注诇讬诐 讜讞讝专转讜 讞讝专讛:



讜讗讞专 砖讛转讘专专 诇讱 诪讞诇拽转 讝讜 砖讘讬谞讬讛诐 爪专讬讱 砖转讚注 砖讻诇 砖砖诇讞 讬讚 讘驻拽讚讜谉 讗讜 砖讗诇 砖诇讗 诪讚注转 谞注砖讛 讙讝诇谉 注诇 讗讜转讜 讚讘专 砖讛讙讝诇讛 讜讛讙谞讘讛 讜砖诇讬讞讜转 讬讚 讘驻拽讚讜谉 讜砖讗诇讛 砖诇讗 诪讚注转 讻诇诐 讚讬谉 讗讞讚 诇讛诐 讜讻诇 砖讜诪专 砖注讘专 讘讗讞讚 诪讗诇讜 讜谞讟诇 讗转 讛讚讘专 讛谞诪住专 讘讬讚讜 讜讛讙讘讬讛讜 注诇 讚注转 砖讬讙讝诇讛讜 讗讜 讬讙谞讘讛讜 讗讜 讬砖转诪砖 讘讜 讗注"驻 砖诇讗 讬讞住专讜 讻诇讜诐 讞讬讬讘 讘讗讞专讬讜转讜 砖砖诇讬讞讜转 讬讚 讗讬谞讛 爪专讬讻讛 讞住专讜谉 讜诇讗 注讜讚 讗诇讗 讗驻讬诇讜 诇讗 谞砖转诪砖 讘讛 讛讜讗讬诇 讜讛讙讘讬讛讛 注诇 讚注转 砖讬砖诇讞 讘讛 讬讚 谞转讞讬讬讘 讘讗讞专讬讜转讜 诇讚注转 专' 注拽讬讘讗 讗注"驻 砖讛讞讝讬专 讜专' 讬砖诪注讗诇 讞讜诇拽 诇讜诪专 砖讻诇 砖谞讟诇讜 注诇 讚注转 诇讙讝讜诇 讗讜 诇讙谞讜讘 讗讜 诇讛砖转诪砖 讘讜 讘转讜专转 砖讗诇讛 讜讛讞讝讬专讛 诇诪拽讜诪讜 讞讝专 诇讚讬谞讜 砖诇讗 诇讛转讞讬讬讘 讘讗讜谞住讬谉 讜诪砖谞讛 讝讜 驻讬专砖讜讛 讘讙诪专讗 砖注诇 讚注转 专' 讬砖诪注讗诇 讛讬讗 砖谞讜讬讛:



讜驻讬专讜砖 讛诪砖谞讛 诇驻讬 诪讛 砖注诇讛 讘讬讚讬谞讜 诪住讜讙讬讬转 讛讙诪专讗 讻讱 讛讜讗 讛诪驻拽讬讚 讞讘讬转 砖诇 讬讬谉 讗讜 砖诇 砖诪谉 讗爪诇 讞讘讬专讜 讜诇讗 讬讬讞讚讜 诇讛 讛讘注诇讬诐 诪拽讜诐 讘讘讬转 讛砖讜诪专 诇讜诪专 诇讜 讝讜讬转 讝讜 讛砖讗讬诇谞讬 诇诪拽讜诐 讞讘讬转 讝讜 讜谞诪爪讗 砖讻诇 讛讘讬转 谞诪住专 诇讜 诇诪拽讜诐 讛讞讘讬转 讜讟诇讟诇讛 讛砖讜诪专 讜诪转讜讱 讟诇讟讜诇讜 谞砖讘专讛 讛讞讘讬转 讗诐 诪转讜讱 讬讚讜 谞砖讘专讛 专"诇 拽讜讚诐 砖讛讞讝讬专讛 诇诪拽讜诪讛 诇爪专讻讜 讞讬讬讘 讻讙讜谉 砖讟诇讟诇讛 讻讚讬 诇注诇讜转 注诇讬讛 诇讬讟讜诇 讗讬讝讛 讚讘专 诪诪拽讜诐 讙讘讜讛 砖讘讘讬转 讜讻讬讜爪讗 讘讝讛 砖讛专讬 谞注砖讛 砖讜讗诇 砖诇讗 诪讚注转 讜讻诇 砖讜讗诇 砖诇讗 诪讚注转 谞注砖讛 讙讝诇谉 诇讛转讞讬讬讘 讘讻诇 讗讜谞住讬谉 讗祝 诪讞诪转 诪诇讗讻讛 砖讛专讬 诇讗 讛讜砖讗诇讛 诇讜 诇讻诇讜诐 讜讞讝专讛 讗讬谉 讻讗谉 砖讛专讬 诇讗 讛讞讝讬专讛 诇诪拽讜诪讛 注讚讬谉 诇爪专讻讛 驻讟讜专 专"诇 讗诐 讟诇讟诇讛 诇注诇讜讬 砖诪讬专转讛 讻讙讜谉 砖讛讬转讛 注讜诪讚转 讘诪拽讜诐 诪讙讜诇讛 讜讛讬讛 诪转讬专讗 诪诪谞讛 讜讟诇讟诇讛 讻讚讬 诇讛注诪讬讚讛 讘诪拽讜诐 讛诪讜爪谞注 驻讟讜专 砖讗讬谉 讻讗谉 砖讗诇讛 砖诇讗 诪讚注转 讜讛专讬 讝讛 砖讜诪专 砖驻讟讜专 讘讗讜谞住讬谉 讜讗诐 诪砖讛谞讬讞讛 谞砖讘专讛 讛谉 砖讛谞讬讞讛 诇诪拽讜诐 砖讛讬转讛 砖诐 诪转讞诇讛 讛谉 砖讛谞讬讞讛 诇诪拽讜诐 讗讞专 讗驻讬诇讜 诇爪专讻讜 驻讟讜专 砖讛专讬 讛讞讝讬专讛 讜讞讝专讛 砖诇讗 诪讚注转 讘注诇讬诐 讞讝专讛 讛讬讗 诇讚注转 专' 讬砖诪注讗诇 讻诪讜 砖讘讬讗专谞讜 讜讗注"驻 砖诇讗 讛讞讝讬专讛 诇诪拽讜诪讛 讜讗祝 诇专' 讬砖诪注讗诇 讚讗讬谞讛 讞讝专讛 注讚 砖讬讞讝讬专谞讛 诇诪拽讜诪讛 讛专讬 讻诇 讛讘讬转 诪拽讜诪讛 讛讜讗 讛讜讗讬诇 讜诇讗 讬讬讞讚讜 诇讛 讛讘注诇讬诐 诪拽讜诐:



讬讬讞讚讜 诇讛 讛讘注诇讬诐 诪拽讜诐 讜讟诇讟诇讛 讜谞砖讘专讛 诪转讜讱 讬讚讜 诇爪专讻讜 讞讬讬讘 诇爪专讻讛 驻讟讜专 注诇 讛讚专讱 砖讘讗专谞讜 讜讗祝 诪砖讛谞讬讞讛 讛讜讗讬诇 讜诇爪专讻讜 讟诇讟诇 讞讬讬讘 讜驻专砖讜讛 讘讙诪专讗 砖讛谞讬讞讛 砖诇讗 讘诪拽讜诪讛 讜诇讗 谞拽专讗转 讞讝专讛 砖讗祝 诇专' 讬砖诪注讗诇 诇诪拽讜诐 砖讙谞讘 诪讬讛讗 讬讞讝讬专 讛讗 讗诐 讛讞讝讬专讛 诇诪拽讜诪讛 驻讟讜专 讗注"驻 砖讟诇讟诇讛 诇爪专讻讜 讛讜讗讬诇 讜讛讞讝讬专 讞讝专 诇讚讬谉 砖诪讬专转讜:



讝讛讜 讘讬讗讜专 讛诪砖谞讛 讜诪讻讬讜谉 砖讘讬讗专谞讜 砖诇讚注转 专' 讬砖诪注讗诇 讛讬讗 砖谞讜讬讛 讗讬谉 讛诇讻讛 讻诪砖谞讛 讝讜 砖讛诇讻讛 讻专' 注拽讬讘讗 讜讛讬诇讻讱 讻诇 砖讟诇讟诇讛 诇爪专讻讜 讞讬讬讘 讘讬谉 拽讜讚诐 砖讛讞讝讬专讛 讘讬谉 诇讗讞专 砖讛讞讝讬专讛 讗驻讬诇讜 讛讞讝讬专讛 诇诪拽讜诪讛 讜讻诇 砖讟诇讟诇讛 诇爪专讻讛 驻讟讜专 讗驻讬' 讬讬讞讚讜 诇讛 讛讘注诇讬诐 诪拽讜诐 讜讛讞讝讬专讛 诇诪拽讜诐 讗讞专 讜讬砖 讞讜诇拽讬诐 诇驻住讜拽 讻专' 讬砖诪注讗诇 诪驻谞讬 砖诪讞诇拽转 讝讜 讛讬讗 住转诐 诪砖谞讛 讜诪讞诇拽转 讘专讬转讗 讜讛诇讻讛 讻住转诐 诪砖谞讛 讜诇讗 讬专讗讛 讻谉 砖讛专讬 诇诪讟讛 讗诪专讜 注诇讬讛 讘驻讬专讜砖 砖讛诇讻讛 讻专' 注拽讬讘讗:



讝讛讜 讘讬讗讜专 讛诪砖谞讛 讜驻住拽 砖诇讛 讜诪讛 砖谞讻谞住 转讞转讬讛 诪诪讛 砖诇讗 讘讬讗专谞讜 讘诪砖谞讛 讻讱 讛讜讗:





砖讬讟讛 诪拽讜讘爪转

讘诪讝讜驻转讬谉 砖讗谞讬 驻讬专讜砖 讚诇讗 讘诇注讬 讜讗祝 注诇 讙讘 讚讗诪专讬谞谉 诇注讬诇 讘讗转专讬讛 讚诪专 讞驻讜 讘讻讜驻专讗 讜驻讬专砖 专砖"讬 讚讻讜驻专讗 讘诇注 讟驻讬. 讛转诐 诪讬讬专讬 讘讞讚砖讬诐 讜讛讻讗 诪讬讬专讬 讘讬砖谞讬诐 讚讘诇讬注转诐 讻讜诇讛 讘讛转讞诇转诐 讜讻讗讬讚讱 讚讗诪专讬谞谉 讚讗驻讬诇讜 讘讻诇讬诐 砖讗讬谉 诪讝讜驻转讬谉 讻讬讜谉 讚讟注讜谉 讟注讜谉. 讛专讬讟讘"讗 讝"诇.  


讗诪专 讗讘讬讬 讻砖转诪爪讗 诇讜诪专 诇讚讘专讬 专讘讬 讬讛讜讚讛 诪讜转专 诇注专讘 砖诪专讬诐. 驻讬专讜砖 诪讜转专 诇注专讘 讘讞讘讬转 砖诪专讬诐 砖爪驻讜 讘砖讜诇讬讜 讗讘诇 砖诪专讬诐 砖驻专砖讜 诪谉 讛讞讘讬转 讚讻讜诇讬 注诇诪讗 讗住讜专 诇讞讝专谉 讜诇注专讘谉 砖诐 砖诪驻住讬讚讬谉 讛砖诪谉 讜砖讜讘 讗讬谞讜 诪讝讚拽拽. 讜讛讬讬谞讜 讚讗诪专~ 讜诇讬诪讗 讗讬 讗讬注专讘转 诇讬讛 讝讘讬谞转讬讛 讛砖转讗 诪讗讬 讗注讘讬讚 诇讛讜 讻诇讜诪专 讚讛讗 讻讬讜谉 砖驻专砖讜 诇讬转 诇讬 专砖讜转讗 诇注专讜讘讬谞讛讛 讚讗讬 注讘讬讚谞讗 讛讻讬 讜诪讝讘讬谞谞讗 诇讬讛 讛讜讬 诪讻专 讘讟注讜转 讜讗讬 讗诪讬谞讗 诇诇拽讜讞讜转 讘驻讬专讜砖 砖讛讜讗 讻讱 诇讗 讘注讜 诇诪讝讘谉 诪谞讗讬 讗诇讗 讘讝讜诇. 讜诇讚讘专讬 讞讻诪讬诐 讗住讜专 诇讗讚诐 砖诪讻专 砖诪谉 住转诐 诇注专讘 砖诪专讬诐 砖讘砖讜诇讬讜 讚拽讗 诪注讻专 诇讬讛 讜讻谉 谞专讗讛 诪驻讬专讜砖 专砖"讬. 诪专讘讬 讝"诇. 讛专讬讟讘"讗 讝"诇. 


诇讚讘专讬 讞讻诪讬诐 讗住讜专 诇注专讘. 转讬诪讛 讗驻讬诇讜 讬讛讗 诪讜转专 诇注专讘 诇诪讛 讗讬谉 诪驻专砖 讟注诪讗 诪砖讜诐 诪讞讬诇讛 讻专讘 驻驻讗 讚讘住诪讜讱 讚讛讗 诇专讘讬 讬讛讜讚讛 谞诪讬 驻专讬讱 诇注讬诇 诪讚诇讗 注专讘转 讗讞讜诇讬 讗讞诇转 讜诪砖谞讬 专讘讬 讬讛讜讚讛 诇讟注诪讬讛 讚诇讬转 诇讬讛 诪讞讬诇讛 讜专讘谞谉 讗讬转 诇讛讜 诪讞讬诇讛. 讜讻讬 转讬诪讗 讚诪讬讬专讬 砖诇讗 谞转谉 诇讜 讛砖诪谉 注讚讬讬谉 讗诇讗 讛拽谞讛 诇讜 讘讞诇讬驻讬谉 讗讜 讘诪砖讬讻讛 诪讗讛 诇讜讙讬谉 讘讞讘讬转 讗诐 讻谉 诪讗讬 驻专讬讱 诇注讬诇 讜谞讬诪讗 诇讬讛 讗讬 注专讬讘转讬讛 讝讘讬谞转讬讛 谞拽讘诇讬讛 讜谞注专讘讬讛. 讜讬砖 诇讜诪专 讚诪砖诪注 诇讬讛 诪转谞讬转讬谉 讘讻诇 注谞讬谉 讘讬谉 讬砖谞讜 注讚讬讬谉 诇砖诪谉 讘注讬谉 讜讘讬谉 谞转谉 诇讜 讛砖诪谉 讻讘专 讛讬诇讻讱 诇专讘讬 讬讛讜讚讛 驻专讬讱 讛讬讻讗 砖讻讘专 谞转谉 诇讜 讘诇讗 砖诪专讬诐 讗讘诇 讛拽谞讛 诇讜 砖诪谉 讘拽谞讬谉 讘讛讗 诪讜讚讜 专讘谞谉 诇专讘讬 讬讛讜讚讛 讚诇讗 讗讞讬诇 诪讬讚讬 讗诐 讻谉 讗驻讬诇讜 讛拽谞讛 诇讜 诪讗讛 诇讜讙 讘讞讘讬转. 讗诪专 诇讬讛 专讘 驻驻讗 诪讚诇讗 驻讬专砖 诇讜 诇注专讘 讻诪讜 砖讛讜讗 诪讝讜拽拽 讛拽谞讛 诇讜 讜讛讻讬 驻讬专讜砖讜 诪讚诇讗 注专讘转 诇讬 讻诇讜诪专 诪讚诇讗 讛转谞讬转 诇注专讘 讜诇讬转 诇讬讛 讛砖转讗 诇专讘 驻驻讗 讛讱 住讘专讗 讚驻专砖讬谞谉 诇注讬诇 讚讘讻讛讗讬 讙讜讜谞讗 诇讗 砖讬讬讱 诪讞讬诇讛. 诇讚讘专讬 专讘讬 讬讛讜讚讛 讗住讜专 诇注专讘 讗讘诇 专讘讬 讬讛讜讚讛 诇讟注诪讬讛 诇讗 谞讬讞讗 诇讬讛 诇专讘 驻驻讗 诇诪讬诪专 讚诇讬转 诇讬讛 讛讱 住讘专讗 讚诇注讬诇 讚诪讚诪讬谞谉 讛讱 讚讛讻讗 讜讛讱 讚诪讜讚讬注讬谉 讗讛讚讚讬 讚砖讗谞讬 讛转诐 讚讗讬讻讗 讛讜讻讞讛 讙讚讜诇讛 讗祝 注诇 驻讬 砖讬讻讜诇 诇讜诪专 诪讛 砖诇讗 注专讘转讬 诪砖讜诐 讚讛讬讬转讬 住讘讜专 讚谞讬讞讗 诇讬讛 讘爪讬诇讗 讜转专爪讛 诇拽讘诇 砖诪专讬诐 讗讬谉 讝讜 讛讜讻讞讛 讙讚讜诇讛 讻讗讜转讛 砖诇 讛讜讻讞转 讚诪讬诐. 讛专讗"砖 讝"诇. 
讜讝讛 诇砖讜谉 转讜住驻讜转 砖讗谞抓: 诇讚讘专讬 讞讻诪讬诐 讗住讜专 诇注专讘. 转讬诪讛 讗驻讬诇讜 讬讛讗 诪讜转专 诇注专讘 诇诪讛 讗讬谉 诪驻专砖 讟注诪讗 诪砖讜诐 诪讞讬诇讛 讻专讘 驻驻讗 讚讘住诪讜讱 讚讛讗 诇专讘讬 讬讛讜讚讛 驻专讻讬谞谉 讛砖转讗 诪讚诇讗 注专讘转 讗讞讜诇讬 讗讞诇转 讜诪砖谞讬 专讘讬 讬讛讜讚讛 诇讟注诪讬讛 讚诇讬转 诇讬讛 诪讞讬诇讛 讜专讘谞谉 讗讬转 诇讛讜 诪讞讬诇讛. 讜注讜讚 拽砖讛 讛讗 讚驻专讬讱 讘住诪讜讱 诇专讘讬 讬讛讜讚讛 谞诪讬 讜谞讬诪讗 诇讬讛 讗讬 注专讘转 诇讬 讝讘谞转讬讛 讛砖转讗 谞诪讬 谞讬拽讘诇讬讛 讜谞讬注专讘讬讛 讗诐 诇讗 诪讻专讜 注讚讬讬谉 讚讛讗 诪讜转专 诇注专讘 诇专讘讬 讬讛讜讚讛. 讜谞专讗讛 诇讬 讚诪砖诪注 诇讬讛 诪转谞讬转讬谉 讘讻诇 注谞讬谉 讘讬谉 讬砖谞讜 注讚讬讬谉 诇砖诪谉 讘注讬谉 讘讬谉 讗讬谞讜 注讚讬讬谉 讘注讬谉 讜讗驻讬诇讜 讛拽谞讛 诇讜 讘讞诇讬驻讬谉 讜讘诪砖讬讻讛 诪讗讛 诇讜讙 讘讞讘讬转 讛讬诇讻讱 诇讗 砖讬讬讱 诇诪讬诪专 诇专讘谞谉 讛砖转讗 诪讚诇讗 注专讘转 诇讬 讗讞讜诇讬 讗讞讬诇 诇讬讛 讜驻专讬讱 谞诪讬 砖驻讬专 诇专讘讬 讬讛讜讚讛 讗讬 注专讘转 诇讬讛 讝讘谞转讬讛 讚讗讬谞讜 讘注讬谉 砖诪讻专讜 讻讘专 讚专讘讬 讬讛讜讚讛 讗讜诪专 讛讚诪讬诐 诪讜讚讬注讬谉 讜讗讬 住讘讬专讗 诇讬讛 诪讞讬诇讛 诇讗 讛讬讛 诇讜 诇讜诪专 讛讚诪讬诐 诪讜讚讬注讬谉 讗诇讗 诪讞讬诇讛 讗讬转谞讛讜. 诇讚讘专讬 讞讻诪讬诐 诪讜转专 诇注专讘 讜讛讬讬谞讜 讟注诪讗 讚诇讗 诪拽讘诇 讚讗诪专 诇讬讛 诪讚诇讗 注专讘转 讗讞讜诇讬 讗讞诇转 讻讬讜谉 砖诪讚讚 讜谞转谉 讘诇讗 砖诪专讬诐 讗讘诇 讛拽谞讛 诇讜 砖诪谉 讘讞讘讬转 讘诪砖讬讻讛 讗讜 讘讞诇讬驻讬谉 讘讛讗 诪讜讚讜 诇讬讛 专讘谞谉 诇专讘讬 讬讛讜讚讛 讚诇讗 讗诪讬诇 诇讬讛 诪讬讚讬. 讗讬 谞诪讬 讗驻讬诇讜 讛拽谞讛 诇讜 诪讗讛 诇讜讙 讘讞讘讬转 住讘讬专讗 诇讬讛 诇专讘 驻驻讗 讚讻诪讜 砖讛讜讗 诪讝讜拽拽 讛拽谞讛 诇讜 讜诇讬转 诇讬讛 讛砖转讗 诇专讘 驻驻讗 讛讱 住讘专讗 讚驻专讬讱 诇注讬诇 讘讻讛讗讬 讙讜讜谞讗 诇讗 砖讬讬讱 诪讞讬诇讛. 诇讚讘专讬 专讘讬 讬讛讜讚讛 讗住讜专 诇注专讘 讗讘诇 专讘讬 讬讛讜讚讛 诇讟注诪讬讛 诇讗 谞讬讞讗 诇专讘 驻驻讗 诇诪讬诪专 讚诇讬转 诇讬讛 住讘专讗 讚诇注讬诇 讚诪讚诪讬谞谉 讛讗 讚讛讻讗 讜讛讱 讚讛讚诪讬诐 诪讜讚讬注讬谉 讗讛讚讚讬 讜住讘讬专讗 诇讬讛 讚诇讬转 诇讬讛 诪讞讬诇讛 讛讬讻讗 讚讚诪讬诐 诪讜讻讬讞讬谉 讜诪讜讚讬注讬谉 砖诇讗 诪讞诇讬 讜讛讬讻讗 诪讬讛讗 讚诇讬讻讗 讛讜讻讞讛 讻讬 讛转诐 讬砖 诇讜诪专 诪讚诇讗 注专讘转 讗讞讜诇讬 讗讞诇转 诇讜 讚讗祝 注诇 驻讬 砖讬讻讜诇 诇讜诪专 诪讛 砖诇讗 注专讘转讬 诇驻讬 砖讛讬讬转讬 住讘讜专 讚谞讬讞讗 诇讬讛 讘爪讬诇讗 讜转转专爪讛 诇拽讘诇 注诇讬讱 讘讻讱 砖诪专讬诐 讗讬谉 讛讜讚注讛 讝讜 讙讚讜诇讛 讻讗讜转讛 讻诇 讛讜讚注转 讛讚诪讬诐. 
讜讛专讬讟讘"讗 讻转讘 讜讝讛 诇砖讜谞讜: 讜讗诐 转讗诪专 讜讚讬诇诪讗 住讘讬专讬 诇讛讜 诇专讘谞谉 诪讜转专 诇注专讘 讜讛讗 讚诇讗 诪拽讘诇 诪砖讜诐 讚讗诪专 诇讬讛 讻讬讜谉 讜诇讗 注专讘转 诇讬 讗讞讜诇讬 诪讞诇转 讜讻讚拽讗诪专 专讘 驻驻讗 讘住诪讜讱. 讜转讬专爪讜 讘转讜住驻讜转 讚诇讬讻讗 诇诪讬转诇讬 讘诪讞讬诇讛 讗诇讗 讘砖讻讘专 诪讚讚 讜谞转谉 诇讜 讜诪砖谞转谞讜 诪讚讘专转 讘讬谉 讘砖讻讘专 诪讚讚 诇讜 诪讬讛转 讚谞讬诪讗 诪讞诇 诇讜 讜讛砖转讗 诪讬讬专讬谞谉 诇专讘谞谉 讜讛讬讻讗 砖讛拽谞讛 诇讜 讘讞诇讬驻讬谉 讚诇讬讻讗 诪讞讬诇讛 讗讘诇 专讘 驻驻讗 住讘专 讚诪转谞讬转讬谉 诇讗 诪讬讬专讬 讗诇讗 讘砖讻讘专 诪讚讚 讜谞转谉 诇讜 讚讗讬讻讗 讟注诪讗 讚诪讞讬诇讛. 讜讗讬谉 爪讜专讱 诇讻讱 讚讗讘讬讬 住讜讘专 讚讘砖诇诪讗 诪讚专讘讬 讬讛讜讚讛 谞砖诪注 砖驻讬专 讚诇讬转 诇讬讛 诪讞讬诇讛 讛讻讗. 讗讘诇 诪讚专讘谞谉 讗讬谉 讻讗谉 专讗讬讛 讚讚讬诇诪讗 砖讗谞讬 讛转诐 讚讻讬讜谉 讚专讜讘讗 拽专讬 诇爪诪讚 爪诪讚 讜讚讬谉 转讜专讛 讛讜讗 诇诪讬讝诇 讘转专 专讜讘讗 讚注诇 讻谉 讗讬转 诇谉 诇诪讬转诇讬 讘诪讞讬诇讛 砖讛专讬 讗讬谉 讛讚注转 讟讜注讛 讘讝讛 诪讛 砖讗讬谉 讻谉 讘砖诪注转讬谉 讚讗讬讻讗 诇诪讬转诇讬 砖驻讬专 砖诇讗 诪讞诇 讗诇讗 砖住讘专 讚谞讬讞讗 诇讬讛 诇诇讜拽讞 讘爪讬诇讗. 讜专讘 驻驻讗 住讘专 讚讻讬讜谉 讚讛转诐 讚谞讞转 诇讜拽讞 诇讚注转 诪拽讞讜 讜讛诪讞讬诇讛 讛讬讗 讘讚讘专 诪专讜讘讛 转诇讬谞谉 讘诪讞讬诇讛 讜诇讗 转诇讬谞谉 讚诪诪讬注讜讟讗 讛讜讗 讜诇讚注转 讘拽专 讬专讚 讚讬谞讗 讛讜讗 讚讛讻讗 讚讛讜讬 诪诪讜谉 诪讜注讟 讚谞讬转诇讬 讘诪讞讬诇讛 讜诇讗 谞讬诪讗 讚诪砖讜诐 讚诇讬讛讜讬 爪讬诇讗 诇诇讜拽讞 注讘讚 讜讛讬诇讻转讗 讻专讘谞谉 讜讗诇讬讘讗 讚专讘 驻驻讗. 注讚 讻讗谉. 
专讘讬 讬讛讜讚讛 诇讟注诪讬讛 讚诇讬转 诇讬讛 诪讞讬诇讛 讜讗祝 注诇 讙讘 讚砖讛讛 讘讻讚讬 砖讗讬谉 讛讚注转 讟讜注讛 讻讙讜谉 砖砖讛讛 讻讚讬 砖讬专讗讛 诇转讙专 讗讜 诇拽专讜讘讜 讜诪砖讜诐 讛讻讬 诇专讘谞谉 讛讜讬讗 诪讞讬诇讛 讜讛讗 谞诪讬 诇讛讗 讚诪讬讗 砖讚诪讬诐 诪讜讚讬注讬诐 讻讬 讘讜讚讗讬 讻砖诪拽讘诇 注诇讬讜 诇讜讙 讜诪讞爪讛 砖诪专讬诐 讘讚诪讬 砖诪谉 砖讗讬谞讜 诪讝讜拽拽 讛讜讗 诪讜讻专 诇讜 讻讬 讛讚讘专 讬讚讜注 砖讗诐 砖讗诇 诇讜 诪讗讛 诇讜讙讬谉 砖诪谉 诪讝讜拽拽 讛讬讛 诪专讘讛 注诇讬讜 讘讚诪讬诐 讜讻砖砖讗诇 诪诪谞讜 砖诪谉 住转诐 讞砖讘 砖讬拽讘诇 诇讜讙 讜诪讞爪讛 砖诪专讬诐 讜驻讜讞转 诇讜 诪谉 讛讚诪讬诐 讛讬诇讻讱 讛讚诪讬诐 诪讜讚讬注讬诐. 讛专讗讘"讚. 


讜讝讛 诇砖讜谉 讛专讬讟讘"讗: 讜诇讬诪讗 诇讬讛 诪讚诇讗 注专讘转 诇讬 讗讞讜诇讬 讗讞诇转. 讜驻专拽讬谞谉 专讘讬 讬讛讜讚讛 诇讟注诪讬讛 讚诇讬转 诇讬讛 诪讞讬诇讛 讚转谞谉 诪讻专 诇讜 讗转 讛爪诪讚 讜诇讗 诪讻专 诇讜 讗转 讛讘拽专 讜讗讜拽讬诪谞讗 讘讚讜讻转讗 讘讗转专讗 讚拽专讬 诇爪诪讚 爪诪讚 讜诇讘拽专 讘拽专 讜讗讬讻讗 诪讬注讜讟讗 讚拽专讜 诇讘拽专 爪诪讚 讜诇讛讻讬 拽讗诪专 专讘讬 讬讛讜讚讛 讻讬 讛讚诪讬诐 诪讜讚讬注讬诐 讗讬 讛讗讬 讙讘专讗 诪专讜讘讗 讛讜讗 讗讬 诪诪讬注讜讟 讛讜讗 讜讛转诐 驻专讻讬谞谉 诇专讘 讜诇讬讛讜讬 讗讜谞讗讛 讜讘讬讟讜诇 诪拽讞 讜驻专拽讬谞谉 讘讞讚 诇讬砖谞讗 诪讗讬 讗讬谉 讛讚诪讬诐 专讗讬讛 讚讛讜讬 讘讬讟讜诇 诪拽讞 讘讻讚讬 砖讛讚注转 讟讜注讛 讗讘诇 讘讻讚讬 砖讗讬谉 讛讚注转 讟讜注讛 讛讗 讬讚注 讜诪讞讬诇 讜专讘讬 讬讛讜讚讛 诇讬转 诇讬讛 诪讞讬诇讛 讜拽转谞讬 砖讛讚诪讬诐 诪讜讚讬注讬谉 讜讗诪专讬谞谉 讚诪诪讬注讜讟讗 讛讜讗 讚拽专讬 诇讘拽专 爪诪讚 讜诇讗 转诇讬谞谉 讘诪讞讬诇讛 讜讛讬讬谞讜 讚讗诪专讬谞谉 讛讻讗 讚专讘讬 讬讛讜讚讛 转诇讬 讚诇谞讬讞讜转讗 讚诇讜拽讞 注讘讚 讚诇讬讛讜讬 诇讬讛 爪讬诇讗 讜诇讗 转诇讬谞谉 讚诪砖讜诐 诪转讬诇讛 讛讜讗 讚注讘讚. 注讚 讻讗谉. 


讗讬 讘注讬转 诇注专讜讘讬 诪讬 讛讜讛 砖专讬 诇讱 诇讗注专讜讘讬. 讜讗诐 转讗诪专 诪讻诇 诪拽讜诐 讛讗 诪爪讬 讬讛讬讘 诇讬讛 砖诪谉 讗讞专 砖讛讜讗 诪注讜专讘 讘砖诪专讬讜. 讬砖 诇讜诪专 讚诪讬讬专讬 讘讚拽讗诪专 诇讬讛 砖诪谉 讝讛. 讗讬 谞诪讬 讗驻讬诇讜 讘诪讜讻专 砖诪谉 住转诐 讜讘讚诇讬转 诇讬讛 讗诇讗 砖诪谉 诪讝讜拽拽 讚诪讚讬讚讬讛 讗讬转 诇讬讛 诇诪讬转谉 诇讬讛 诇诪讝讘谉 诪砖讜拽讗 讜诪讬转谉 诇讬讛 诇讗 讗诇讗 讚讗讬 诪砖注讘讚讬 驻专讬拽 诇讛讜 讜讻讚讗讬转讗 讘驻专拽 讛诪讜讻专 讙讘讬 讛诪讜讻专 讗讬诇谞讜转 诇讞讘专讜 讜讻讚讻转讬讘谞讗 讛转诐. 讛专讬讟讘"讗 讝"诇. 


诇讚讘专讬 专讘讬 讬讛讜讚讛 讗住讜专 诇注专讘 讜讻讜'. 讻转讜讘 讘转讜住驻讜转 讜谞讬诪讗 诪讜转专 讜讟注诪讗 讚诪拽讘诇 讜讻讜' 诇讗 专爪讛 诇讜诪专 诇讛讻讬 诇讗 拽讗诪专 讛讻讬 诪砖讜诐 讚诪砖诪注 诇讬讛 讜诪转谞讬转讬谉 讗讬讬专讬 讘讻诇 注谞讬谉 讗驻讬诇讜 讘诇讜拽讞 转讙专 讜诇拽讞 注诇 讬讚 讚讛讜讛 讗诪专 诇讬讛 讗讬 注专讘转 诇讬 讝讘讬谞转讛 讛砖转讗 诪讗讬 讗注讘讬讚 讘讛讛 诇讞讜讚讬讛 诇讗 诪讝讚讘谉. 讚讬砖 诇讜诪专 讚诪砖诪注 诇讛讜 讚专讘 驻驻讗 拽讗讬 讗住讜讙讬讗 讚讗讜拽讬诪谞讗 讘讘注诇 讛讘讬转 讚谞讬讞讗 诇讬讛 讘爪讬诇讗 讻讚拽讗诪专 讗讚专讘讛 讗讬驻讻讗 诪住转讘专讗 讝讛 拽讗讬 注诇 诪讛 砖讗诪专 讻讘专. 讙诇讬讜谉. 


讝讘讜谉 讜讝讘讬谉 转讙专讗 讗讬拽专讬. 讻讬 讗转讛 诇讗 砖讗诇转 砖诪谉 诪讝讜拽拽 讜诇讗 谞转转 诇讬 讚诪讬 砖诪谉 诪讝讜拽拽 诇诪讗讛 诇讜讙讬谉 讜讗诐 讗转讛 诪拽讘诇 讛砖诪专讬诐 讛专讬 讗谞讬 诪驻住讬讚 讚诪讬 讗诇讜 讛砖诪专讬诐. 
讗讞讚 讛诇讜拽讞 讜讗讞讚 讛诪驻拽讬讚 诇驻拽讟讬诐 驻讬专讬砖 砖诪谉 注讻讜专 讛住诪讜讱 诇砖诪专讬诐, 讛专讗讘"讚, 讜讛专讬讟讘"讗 讻转讘 讜讝讛 诇砖讜谞讜: 转谞讗 讗讞讚 讛诇讜拽讞 讜讗讞讚 讛诪驻拽讬讚 诇驻拽讟讬诐. 驻讬专讜砖 驻住讜诇转 讛讝转讬诐 砖讛讜讗 爪祝 注诐 讛砖诪谉. 讜讗住讬拽谞讗 讚讛讻讬 拽讗诪专 讻讬 讛讬讻讬 讚诪驻拽讬讚 诪拽讘诇 驻拽讟讬诐 讚讗诪专 诇讬讛 谞驻拽讚 驻拽讟讱 诪讗讬 注讘讬讚谞讗 诇讛讜 讚诇讜拽讞 谞诪讬 诪拽讘诇 诪讬谞讬讛 ~讗驻讬诇讜 诇专讘讬 讬讛讜讚讛 讚住讘专 砖诪拽讘诇 诪诪谞讜 砖诪专讬诐 讚砖讗谞讬 砖诪专讬诐 砖讬砖 注诇讬讛谉 转讜专转 砖诪谉 讜讞讝讜 诇讛讚诇拽讛. 讜讛讗 讚讻讬 驻专讻讬谞谉 诪讗讬讚讱 讚专讘讬 讬讛讜讚讛 诇讗 讗讜拽讬诪谞讗 讘驻拽讟讬诐 砖讗讬谞诐 讘转讜讻讜 讜诇讗 驻专拽讬谞谉 诇讛 讘驻拽讟讬诐 砖讗讬谞谉 讘讜 讜讛讬讬谞讜 诪砖讜诐 讚讛讛讬讗 驻砖讬讟讗 讜诇讗 讗爪讟专讬讻讗 诇诪讬诪专. 讜讬砖 诪驻专砖讬诐 讘讛驻讱 讚讘驻拽讟讬诐 砖讗讬谞谉 讘讜 讛讜讗 讚讗讬讬专讬谞谉 讘砖诪注转讬谉 讚讗诇讜 驻拽讟讬诐 砖讘转讜讻讜 讚讻讜诇讬 注诇诪讗 诪拽讘诇 诪讬谞讬讛 诇注讜诇诐. 讜讛诇砖讜谉 讛专讗砖讜谉 谞专讗讛 注讬拽专 诇诪专讬. 注"讻. 
讜讛转谞讬讗 专讘讬 讬讛讜讚讛 讗讜诪专 诇讗 讗诪专讜 砖诪谉 注讻讜专 讗诇讗 诇诪讜讻专 讘诇讘讚 砖讛专讬 诇讜拽讞 诪拽讘诇 注诇讬讜 诇讜讙 讜诪讞爪讛 砖诪专讬诐 诇诪讗讛 诇讜讙讬谉 砖诇 砖诪谉 诪讝讜拽拽 讗讘诇 诪驻拽讬讚 诪拽讘诇 注讻讜专 讗祝 注诇 驻讬 砖诪讜爪讬讗 诇讜 讞住专讜谞讜转 诇讜讙 讜诪讞爪讛 砖诪专讬诐 诇诪讗讛 讗祝 注诇 驻讬 讻谉 讛注讻讜专 讛住诪讜讱 诇砖讜诇讬 讛讻诇讬 诪拽讘诇 诪诪谞讜 诇驻讬 讞诇拽讜 讜诪诪讛 砖注讬专讘 注诪讜. 讜拽砖讛 诇讬 谞讬诪讗 诇讬讛 讛讗 专讘讬 讬讛讜讚讛 讛讗 专讘谞谉 诇专讘讬 讬讛讜讚讛 讻讬讜谉 讚诪拽讘诇 诇讜拽讞 诇讜讙 讜诪讞爪讛 砖诪专讬诐 讗讬谞讜 谞讜转谉 诇讜 注讻讜专 诇专讘谞谉 讚诇讗 诪拽讘诇 砖诪专讬诐 诪拽讘诇 注讻讜专 讜谞专讗讛 诇讬 讚讛讗 讘专讬讬转讗 讚诇注讬诇 讻专讘讬 讬讛讜讚讛 转谞讜 诇讛 讜诪拽砖讛 诪讚专讘讬 讬讛讜讚讛 讗讚专讘讬 讬讛讜讚讛 讗讬 谞诪讬 诪讚诪拽讬砖 诇讛讜 诇驻拽讟讬诐 诪砖诪注 讚诇注谞讬谉 砖诪专讬诐 谞诪讬 砖讜讬诐 讛诐 讜诪谞讬 专讘讬 讬讛讜讚讛 讛讬讗. 诇讗 拽砖讬讗 讛讗 讚讬讛讬讘 诇讬讛 讝讜讬 讘转砖专讬 砖讛讜讗 砖注转 讛讘讚讬诐 讜诇讜拽讞讬诐 讗讜转讜 讘讝讜诇 讜讘诪讚讛 讬转讬专讛 诪讻诇 诪拽讜诐 砖诪谉 注讻讜专 讛讜讗 讜讛讜讗 诪拽讘诇 讗讜转讜 讘谞讬住谉 砖讻讘专 谞爪诇诇讜 讛砖诪专讬诐 讜诪拽讘诇 讗讜转讜 讘诪讚讛 讬转讬专讛 砖诇 转砖专讬 讛讬诇讻讱 诪拽讘诇 讗讜转讜 讻砖注转 讛诪拽讞 砖讛讬讛 注讻讜专 讞讜抓 诪谉 讛砖诪专讬诐 诇讜讙 讜诪讞爪讛 诇诪讗讛. 讗讘诇 讗诐 谞转谉 诇讜 诪注讜转 讘谞讬住谉 讘砖注专 讛讬讜拽专 讜诪讚讛 拽讟谞讛 讜讛砖诪谞讬诐 爪诇讜诇讬诐 讗讬谞讜 诪拽讘诇 诪谉 讛注讻讜专 讻诇讜诐 讻讬 讗诐 诇讜讙 讜诪讞爪讛 砖诪专讬诐. 讜讬砖 诪驻专砖讬诐 讛讗讬 讚专讘讬 讬讛讜讚讛 诇讗 讗诪专讜 砖诪谉 注讻讜专 讗诇讗 诇诪讜讻专 讘诇讘讚 讗讘诇 转专讜诪讛 谞讜转谞讬谉 砖诪谉 注讻讜专. 讜诇讗 讬讚注转讬 讗诐 讛讜讗 诪讙诪专讗 讗讜 诪住讘专讗 讻讬 讗讬谉 诇讘讬 谞讻讜谉 注诪讜. 讛专讗讘"讚. 


讜讛专讬讟讘"讗 讝"诇 讻转讘 讜讝讛 诇砖讜谞讜: 讜讛转谞讬讗 专讘讬 讬讛讜讚讛 讗讜诪专 诇讗 讗诪专讜 砖诪谉 注讻讜专 讜讻讜'. 驻讬专砖 专砖"讬 讘诇讬砖谞讗 讘转专讗 诇讗 讗诪专讜 讛驻住讚 砖诪谉 注讻讜专 砖讬砖 注诪讜 驻拽讟讬诐 讗诇讗 诇驻住讬讚转讜 砖诇 诪讜讻专 讘诇讘讚 砖讛专讬 诇讜拽讞 诪拽讘诇 诇讜讙 讜诪讞爪讛 砖诪专讬诐 讜讗讬谞讜 诪拽讘诇 驻拽讟讬诐 讻诇诇 讻讬 专讘讜转讬谞讜 砖诪专讬诐 讛讜讻讬专讜 砖讬拽讘诇 讛诇讜拽讞 讜诇讗 讛讝讻讬专讜 砖讬拽讘诇 驻拽讟讬诐. 讜讘转讜住驻讜转 驻讬专砖讜 诇讗 讗诪专讜 讛驻住讚 砖诇 砖诪谉 注讻讜专 讘砖诪专讬诐 讗诇讗 诇注谞讬谉 讛诪讜讻专 讘诇讘讚 砖讛诇讜拽讞 诪拽讘诇 砖讛专讬 讗诪专讜 砖讛诇讜拽讞 诪拽讘诇 注诇讬讜 诇讜讙 讜诪讞爪讛. 讻诇讜诪专 讻讬 讻砖讛诪讜讻专 诪讜讻专 砖诪谉 住转诐 讜讬砖 诇讜 砖诪谉 注讻讜专 讘砖诪专讬诐 讬砖 诇讜 诇诇讜拽讞 诇拽讘诇 讗讜转讜 砖诪谉 讻诪讜转 砖讛讜讗 诪注讜专讘 讘砖诪专讬讜 讜驻住讬讚讜 砖诇 诪讜讻专 讛讜讗 注诇 讛诇讜拽讞 讚讻讬讜谉 砖讗诇讜 谞转谉 诇讜 砖诪谉 诪讝讜拽拽 讬砖 诇讜 诇拽讘诇讜 诇讜讙 讜诪讞爪讛 砖诪专讬诐 诇诪讗讛 注讻砖讜 砖讛讜讗 注讻讜专 讘砖诪专讬讜 讬砖 诇讜 诇拽讘诇讜 讻诪讜转 砖讛讜讗 讜讚讜拽讗 讘诇讗 驻拽讟讬诐 砖讗讬谉 讚注转讜 砖诇 诇讜拽讞 诇拽讘诇 砖诪谉 砖讬砖 诇讜 驻拽讟讬诐. 讜诇驻讬专讜砖 讛转讜住驻讜转 讛讗 讚拽转谞讬 讗诇讗 诇诪讜讻专 讘诇讘讚 讘讗 诇讜诪专 讚讘诪拽讞 讜诪诪讻专 讛讜讗 砖讛讞诪讬专讜 讞讻诪讬诐 诇讞讬讬讘 讛诇讜拽讞 砖诪谉 住转诐 诇拽讘诇 砖诪谉 注讻讜专 讗讜 诇拽讘诇 砖诪专讬诐 讚讗诇讜 诇注谞讬谉 驻拽讚讜谉 诇讬讻讗 驻住讬讚讗 讻砖诪拽讘诇 注诇讬讜 砖诪专讬诐 讗诐 注专讘谉 讛谞驻拽讚 注诐 驻讬专讜转讬讜 讚讛讗 讻讬 诪拽讘诇 砖诪专讬诐 讗讜 驻拽讟讬诐 讚讬讚讬讛 讛讜讗 讚诪拽讘诇. 讜驻讬专讜砖 专砖"讬 讝"诇 讬讜转专 诪讞讜讜专. 注"讻. 
讜讝讛 诇砖讜谉 讛专讗"砖 讝"诇: 诇讗 讗诪专讜 砖诪谉 砖讻讜专 讗诇讗 诇诪讜讻专 讘诇讘讚. 驻讬专砖 讘拽讜谞讟专住 诇讗 讗诪专讜 讛驻住讚 注讻讬专转 讛砖诪谉 讗诇讗 注诇 讛诪讜讻专 砖讛专讬 诇讜拽讞 诪拽讘诇 注诇讬讜 诇驻讞讜转 诪诪讗讛 诇讜讙讬谉 诇讜讙 讜诪拽爪讛 诪讞诪转 砖诪专讬诐 诇驻讬讻讱 爪专讬讱 诇讬转谉 诇讜 砖诪谉 诪讝讜拽拽 讘诇讗 驻拽讟讬诐. 诪砖诪注 诪转讜讱 诇砖讜谞讜 讚讗讜转讜 诇讜讙 讜诪讞爪讛 砖驻讜讞转 讛讬讬谞讜 诪讞诪转 砖诪专讬诐 讜驻拽讟讬诐 讜讚讜讞拽 讚诇讗 诪砖转诪讬讟 讘砖讜诐 诪拽讜诐 讚诇讬转谞讬 讗诇讗 讘砖讘讬诇 砖诪专讬诐 讘诇讘讚. 讜注讜讚 讚驻讬专砖 讚讘诇讗 驻拽讟讬诐 讚拽转谞讬 讻诇讜诪专 诇驻讬讻讱 爪专讬讱 诇讬转谉 诇讜 砖诪谉 讘诇讗 驻拽讟讬诐 讜讗讬谉 讛诇砖讜谉 诪砖诪注 讻谉. 讜谞专讗讛 诇驻专砖 诇讗 讗诪专讜 讛驻住讚 砖诪谉 注讻讜专 诪注讻讬专转 驻拽讟讬诐 讗诇讗 注诇 讛诪讜讻专 砖诇讗 讬拽讘诇 讛诇讜拽讞 诪诪谞讜 砖诪谉 砖讬砖 讘讜 驻拽讟讬诐 讜讗祝 讗诐 讗诪专 诇讜 讛诪讜讻专 拽讞 砖诪谉 注讻讜专 诪砖诪专讬诐 讜驻拽讟讬诐 讜转拽讞 诪讗讛 诇讜讙讬谉 砖诇诪讬诐 讜诇讗 转驻讞讜转 诇讜讙 讜诪讞爪讛 诇讗 讬拽讘诇 诪诪谞讜 讛诇讜拽讞 砖讗讜转谉 诇讜讙 讜诪讞爪讛 讗讬谞谉 诪讞诪转 驻拽讟讬诐 讗诇讗 诪讞诪转 砖诪专讬诐 讜讛讬讬谞讜 讚拽转谞讬 砖讛专讬 诇讜拽讞 诪拽讘诇 注诇讬讜 诇讜讙 讜诪讞爪讛 砖诪专讬诐 讘诇讗 驻拽讟讬诐 讚诪驻拽讟讬诐 讗讬谞讜 诪拽讘诇 注诇讬讜 讻诇讜诐 讚讻诇 砖诪谉 砖讬转谉 讘讬谉 诪讝讜拽拽 讘讬谉 讗讬谞讜 诪讝讜拽拽 爪专讬讱 砖诇讗 讬讛讬讜 讘讜 驻拽讟讬诐. 讜注讜讚 讬砖 诇讜诪专 讚讻讜诇讛 诪讬诇转讗 讘注讻讬专转 砖诪专讬诐 讚诇讗 砖讬讬讱 注讻讬专讜转 讗诇讗 讘砖诪专讬诐 讜讻砖讛砖诪谉 注讻讜专 讗讝 诪驻住讬讚 讛诪讜讻专 砖爪专讬讱 诇讬转谉 诪讗讛 诇讜讙讬谉 砖诇诪讬诐 讜讗讬谉 驻讜讞转 讻诇讜诐 讜讗诐 讛讬讛 诪讝讜拽拽 讛讬讛 驻讜讞转 诇讜讙 讜诪讞爪讛 讘砖讘讬诇 砖诪专讬诐 讘诇讗 驻拽讟讬诐 驻讬专讜砖 讙诐 讘诇讗 驻拽讟讬诐 爪专讬讱 诇讬转谉 诇讜 砖诇讗 诪谞讜 讞讻诪讬诐 驻拽讟讬诐 讘讗讜转谉 诇讜讙 讜诪讞爪讛 讚住转诐 诇讜拽讞 砖诪谉 讗讬谉 讚注转讜 注诇 讛驻拽讟讬诐 讜讛砖转讗 讛讗讬 讘诇讗 驻拽讟讬诐 诇讗讜 诇驻专讜砖讬 诪讬诇转讬讛 谞拽讟 讗诇讗 讗讙讘 讗讜专讞讬讛 拽诪砖诪注 诇谉 讚讗讬谉 诇讜拽讞 诪拽讘诇 驻拽讟讬诐. 注讚 讻讗谉. 


讛讗 讚讬讛讬讘 诇讬讛 讝讜讜讬 讘谞讬住谉 讜砖拽讬诇 诪讬谞讬讛 讘诪讚讛 讚谞讬住谉. 讜诪住转讘专讗 讚讛讜讗 讛讚讬谉 讗讬 讬讛讬讘 诇讬讛 讝讜讝讬 讘转砖专讬 诇诪砖拽诇 讘诪讚讛 讚谞讬住谉 讚诇讗 诪拽讘诇 驻拽讟讬诐 讗诇讗 讚讗讜专讞讬讛 讚诪讬诇转讗 谞拽讟. 讚诇讗 注讘讬讚 诇诪讬转谉 讝讜讝讬 讘转砖专讬 诇诪砖拽诇 讘诪讚讛 讚谞讬住谉 讻诪讚讛 讝讜讟专转讬 讚谞讬住谉 砖讛讜讗 砖注转 讛讬讜拽专 讜讻谉 讗讬 讬讛讬讘 讝讜讜讬 讘谞讬住谉 讘诪讚讛 讚谞讬住谉 讻讬 砖拽讬诇 诪讬谞讬讛 讘转砖专讬 诇讗 诪拽讘诇 诪讬谞讬讛 驻拽讟讬诐 讚讗谞谉 住讛讚讬 讚诇讛讻讬 讬讛讬讘 诪注讜转 讘谞讬住谉 讚诇砖拽讜诇 诪讬谞讬讛 讻讚砖拽讬诇 讘谞讬住谉 讜讛讗 讚谞拽讟讛 讻讚砖拽讬诇 讘谞讬住谉 诪砖讜诐 讚讘转砖专讬 诇讗 砖讻讬讞 砖诪谉 讘诇讗 驻拽讟讬诐. 诪专讘讬. 讛专讬讟讘"讗 讝"诇. 
讜诇注谞讬谉 驻住拽 讻转讘 讛专诪"讱 讝"诇 讞讛 诇砖讜谞讜: 讛诇讜拽讞 砖诪谉 讘砖讗专 讬诪讜转 讛砖谞讛 讻砖注专 讛讝讜诇 砖诇 转砖专讬 诪拽讘诇 注诇讬讜 驻拽讟讬诐 砖讛讜讗 砖诪谉 讘砖诪专讬讜 诇拽讞讜 讻砖注专 砖诇 谞讬住谉 讗讬谞讜 诪拽讘诇 注诇讬讜 驻拽讟讬诐. 讜讚讜拽讗 讛讬讻讗 讚诪讚讚 诇讬讛 讘诪讚转 谞讬住谉 砖讛讬讗 拽讟谞讛 讜砖讬注讜专 驻拽讟讬诐 诇诪拽讞 讜诪诪讻专 讝讛 讻砖讬注讜专谉 讘驻拽讚讜谉 砖讗诪专谞讜 讚讬谞讜 诇诪注诇讛 诇讜讙 讜诪讞爪讛 砖诪专讬诐 诇诪讗讛. 
讜谞专讗讛 诇讜诪专 砖专砖讗讬 讛诪讜讻专 诇谞注谞注 讛讞讘讬转 讜诇注专讘 砖诪专讬诐 注诐 砖诪谞讛 讬驻讛 讗讜 讬拽讘诇 注诇讬讜 讛诇讜拽讞 讻诇 驻拽讟讬诐 砖谞注砖讜 讘讜 讗驻讬诇讜 讬讜转专 诪诇讜讙 讜诪讞爪讛 诇诪讗讛 讻讬讜谉 砖讛讜讗 诪讜讻专讜 诇讜 讻砖注专 砖诇 转砖专讬 讜爪专讬讱 注讬讜谉. 注讚 讻讗谉. 


诪转谞讬转讬谉: 讛诪驻拽讬讚 讞讘讬转 讜讻讜'. 讻诇讜诪专 讞讘讬转 砖诇 讬讬谉 讗讜 砖诇 砖诪谉. 讛"专 讬讛讜谞转谉 讝"诇. 讜讻谉 讻转讘讜 讛转讜住驻讜转 诇拽诪谉 讚讘讜专 讛诪转讞讬诇: 砖谞讟诇讛 注诇 诪谞转 诇砖诇讜讞 讘讛 讬讚. 


讙诪专讗: 诪谞讬 专讘讬 讬砖诪注讗诇 讛讬讗 讜讻讜'. 讗讬谉 诇讛拽砖讜转 讘诇讗 专讘讬 讬砖诪注讗诇 讜专讘讬 注拽讬讘讗 讬拽砖讛 诪讗讬 砖谞讗 专讬砖讗 讜诪讗讬 砖谞讗 住讬驻讗. 讚讬砖 诇讜诪专 讚讛讜讛 讗诪讬谞讗 讚讘住讬驻讗 讻讬讜谉 讚讬讬讞讚 诇讜 诪拽讜诐 讗讝 拽驻讬讚 讘注诇 讛讞讘讬转 砖诇讗 讬拽讞谞讛 诪砖诐 讻诇诇 讜诇讻讱 讞讬讬讘 诪讬讚 砖诇拽讞讜. 讙诇讬讜谉. 


讛讙讜谞讘 讟诇讛 诪谉 讛注讚专 讘讛讙讜讝诇 讘转专讗 诪讜拽讬 诇讛 讘讙谞讘 诪专砖讜转讜 讚讛讬讬谞讜 讚讜诪讬讗 讚诪转谞讬转讬谉. 转讜住驻讜转 砖讗谞抓.





诪讛专砖"讗 - 讞讬讚讜砖讬 讛诇讻讜转

讘讚"讛 讘诪讝讜驻驻讬谉 砖谞讜 讜讗"转 讻"砖 讚讘诇注 讟驻讬 讻讚讗诪专讬' 讻讜' 注讻"诇 诇讻讗讜专讛 讗讬谉 讝讛 诪讚讜拽讚拽 讚诇讙讘讬 讻诇讬 讞专住 砖讗讬谞讜 讞驻讜讬 讻诇诇 讗驻砖专 讚诪讝讜驻驻讬谉 讗讬谞讜 讘诇注 讻"讻 讜诇讗 拽讗诪专 讚诪讝讜驻驻讬谉 讘诇注 讟驻讬 讗诇讗 诇讙讘讬 讞驻讜讬 讘拽讬专讗 讜讬砖 诇讬讬砖讘 讜讚讜"拽:


讘讚"讛 诇讚讘专讬 专讘讬 讬讛讜讚讛 讗住讜专 讜讗"转 讜诇讬诪讗 诪讜转专 讜讟注诪讗 讻讜' 注讻"诇 讗讬谉 诇驻专砖 讚诇讬诪讗 讜讻讬讜谉 讚诇讗 诪讞讬诇 讗"诇 讗讬 讘注讬 诇注讬专讜讘讬 诇讱 诪讬 诇讗 注专讘讬 诇讱 讛砖转讗 谞诪讬 拽讘讬诇 讚讛讗 诇讗讜 拽讜砖讬讗 讛讬讗 讚讗讬讻讗 诇诪讬诪专 讚住"诇 诇专讘 驻驻讗 讻住讘专转 讛诪拽砖讛 讚诇注讬诇 讚诪转谞讬转讬谉 讗讬讬专讬 讗驻讬诇讜 讘讞谞讜谞讬 讜诇讗 诪爪讬 讗"诇 讛砖转讗 谞诪讬 拽讘讬诇 讚诪爪讬 讗"诇 讛讞谞讜谞讬 讗讬 注专讘转 诇讬 讛讜讛 诪讝讚讘讬谉 诇讬 讛砖转讗 诪讗讬 讗讬注讘讚 诇讬讛 诇讞讜讚讬讛 诇讗 诪讝讚讘谉 讗诇讗 讚讬砖 诇讜诪专 讚诇讬诪讗 诪讜转专 讜诇讗 诪爪讬 诪讞讬诇 讜诪拽讘诇 诪讟注诪讗 讚拽讗诪专 谞诪讬 讛砖转讗 拽讘讬诇讬 诇讗 诪拽讘诇转 讝讘讬谉 讜讝讘谉 转讙专讗 讗讬拽专讬 讜讚讜"拽:





诪讛专"诐

讙诪' 驻砖 诇讛讜 讗专讘注讛 讻爪"诇:


专砖"讬 讚"讛 诪谞讬 讛讗 讚拽转谞讬 讜讻讜' 注讚 讜讗注"驻 砖诇讗 讛讜讚讬注 诇讘注诇讬诐 讜讻讜' 讻爪"诇:


转讜住' 讚"讛 诇讞讜讚讬讛 诇讗 诪讝讚讘谉 讜讻讜' 讜讬"诇 讚诪讬讬专讬 诪转谞讬转讬谉 讗驻讬诇讜 讗讬谉 讛砖诪谉 讘注讬谉 砖诇拽讞讜 诪注讟 诪注讟 讜诪讻专讜 讜讻讜'. 讛讗 讚讻转讘讜 讛转讜住' 砖诇拽讞讜 诪注讟 诪注讟 讜诇讗 驻讬专砖讜 砖诇拽讞讜 讻讜诇讜 讘讬讞讚 讜诪讻专讜 讗讜 讗讻诇讜 讚讗"讻 砖诪转讞诇转 讛谞转讬谞讛 谞转谉 诇讜 讛诪讜讻专 诇诇讜拽讞 讻诇 讛砖诪谉 讘讬讞讚 驻讞讜转 诇讜讙 讜诪讞爪讛 诇讗 讛讬讛 砖讜转拽 讛诇讜拽讞 诪诇转讘讜注 讛诪讜讻专 砖讬转谉 诇讜 讙诐 讛诪讜转专 注讚 砖诪讻专 讗讜 注讚 砖讗讻诇 讻诇 讛砖诪谉 砖拽讘诇 诪诪谞讜 讗讘诇 讛砖转讗 砖讗讬讬专讬 砖诇拽讞讜 诪注讟 诪注讟 讛讬讛 讛诇讜拽讞 住讜讘专 砖讻谉 讬转谉 诇讜 注讚 转砖诇讜诐 讻诇 讛诪讗讛 诇讜讙讬谉 讜诪讛 砖谞转谉 诇讜 诪讻专讜 讗讜 讗讻诇讜 转讻祝 讜诇讗 讙讜专注 诇讜 砖专讜爪讛 诇谞讻讜转 诇讜 讛砖诪专讬诐 注讚 诇讘住讜祝:





诪讛专"诐 砖讬祝

讙诪' 讚诇 转诪谞讬讗 砖转讜转讗 讜讻讜'. [讗祝 讚砖转讜转 讬讜爪讬讗 诇砖谞讛 砖诇讬诪讛 诇讝"讗 讚诪住转诪讗] 讚诪住转诪讗 讞谞讜谞讬 讚诪讜讻专 诪注讟 讜诪讜讻专 讻诇 讛砖谞讛 讜诇砖谞讛 讬讜爪讬讗 诇讜 讞住专讜谞讜转 砖转讜转 诇讬讬谉 讜讻"讻 讛讗砖专"讬 讘住诪讜讱 [注诇 诪讛 砖讞讬诇拽 砖诐 讘讬谉 讗诐 拽谞讛 诪诪谞讜 讘砖注转 注讻讬专讜转 讛砖诪谉 砖讗讝 诪讜转专 诇注专讘 讗祝 诇讻砖讬讝讚拽拽 讗讘诇 讗诐 拽谞讛 讘砖注讛 砖讛砖诪谉 诪讝讜拽拽 讗住讜专 诇注专讘] 讜讝"诇 讜诪讬讛讜 诪讚拽讗诪专 讙诪专讗 讗讬 注专讘转 诇讬 诪注讬拽专讗 讛讜讬 诪讝讘谞讬谞讗 诇讬讛 讜住"讚 讚讗讬讬专讬 讘讞谞讜谞讬 讗诇诪讗 讗驻讬诇讜 讘砖注讛 砖讛砖诪谉 诪讝讜拽拽 诪讜转专 诇注专讘 讻讜' 注"讻 爪"诇 讚住转诐 讞谞讜谞讬 讛砖诪谉 讗爪诇讜 诪讝讜拽拽 诇驻讬 砖诪注讻讘 拽讜讚诐 砖诪讜讻专讜 (讘):


讘转讜住' 讘讚"讛 讘诪讝讜驻驻讬谉 砖谞讜 讜讗"转 讻"砖 讻讜'. [讘讗 诇讬砖讘 拽讜砖讬转 诪讛专砖"讗] 讚诇注讬诇 诇讗 诪砖谞讬 讘讗转专讗 讚诪专 讞驻讜 讜讘讗转专讗 讚诪专 诇讗 讞驻讜 诪砖诪注 诇驻讬 砖住转诐 讞讘讬讜转 专讙讬诇讬谉 诇讞驻讜转 砖讬砖诪专 讛讬讬谉 讘转讜讻讜 讜讛诪拽砖讛 讚诪拽砖讛 讜讛讗 讗讬 讗驻砖专 讚诇讗 讘诇注 讜讚讗讬 讗住转诐 讞讘讬讜转 诪拽砖讛 讚诪讞讜驻讬谉 专拽 讛讘讬谉 砖诪讞讜驻讬谉 讘拽讬专讗 讜讻讛"讙 讜讛砖讬讘 诇讜 讘诪讝讜驻驻讜转 讜注"讝 讛拽砖讜 讻"砖 讜讻讜' [讜诇驻讬"讝 讗讬谞讜 诪讜讘谉 讛讗"谞 砖讘转讜住']:


讘转讜住' 讘讚"讛 诇讚讘专讬 专"讬 讗住讜专 讻讜' 讜讗"转 诇讬诪讗 诪讜转专 讻讜'. 讻转讘 诪讛专"砖 讗讬谉 诇驻专砖 讚诇讬诪讗 讻讬讜谉 讚诇讗 诪讞讬诇 讗诪专 诇讬讛 讗讬 讘注讬 诇注专讘讬 诇讱 诪讬 诇讗 注专讘讬 诇讱 讻讜' 讛砖转讗 谞诪讬 拽讘讬诇 讚诪爪讬 诇诪讬诪专 讞谞讜谞讬 讗讬 注专讘转 诇讬 讛讜讛 诪讝讚讘谉 讻讜' 讜讘住讘专转 讛诪拽砖讛 诇注讬诇 讚诇诪讗 讛讻讬 住"诇 诇专"驻 [讚讗讬讬专讬 讘讞谞讜谞讬] 讗诇讗 讚专"诇 讚诇讬诪讗 诪讜转专 讜诇讗 诪讞讬诇 讜诪拽讘诇 诪讟注诪讗 讚讗诪专 讛砖转讗 拽讘讜诇讬 诇讗 诪拽讘诇 讜讻讜' 讝讘讬谉 讜讝讘讬谉 讻讜' [讜讗讚注转讗 讚讛讻讬 拽谞讬转 讘诪"砖 讛转讜住驻讜转] 注讘"诇 诪讛专"砖 讜注讬讬谉:


讘转讜住' 讘讚"讛 讝讘讬谉 讜讝讘讬谉 讻讜' 讻讚讬 砖讗专讜讬讞 拽爪转. 诇讻讗讜专讛 谞"诇 讛砖诪专讬诐 诪讬讬转专 讛诪讜讻专 讘讚讘住诪讜讱 [讘讚"讛 诇讗 讗诪专讜] 讗讘诇 讗讬谞讜 [诪讚拽讗诪专 讗讬 讘注讬 诇注专讜讘讬 诇讗 砖专讬 诇讬' 诪砖诪注 讚讛砖诪专讬诐 专讜爪讛 诇讬转谉 讜注"讻 讚专讜爪讛 诇讛专讜讬讞 诇讜讙 讜诪讞爪讛 砖诪谉] 专拽 专"诇 砖讛讜讗 拽谞讛 诪讗讛 诇讜讙 讬讜转专 注诇 讛砖诪专讬诐 讜讻讚诇注讬诇 讘注讜讘讚讗 讚专"讬 [谞专讗讛 砖讛讘讬谉 讚注"讻 讛诪"讞 砖拽谞讛 讛讜讗 讞讜抓 诪讛砖诪专讬诐 讚讛讗 砖转讜转 讬讜爪讬讗 诇讘诇注 讜拽讗诪专 讗讬讻讗 讙讜诇驻讗 讜砖诪专讬] 讜诪专讜讬讞 诇讜讙 讜诪讞爪讛 砖诪谉 讜注讬讬谉 讘驻讬专讜砖 专砖"讬 [讚诇讗 诪砖诪注 讻谉]:


讘转讜住' 讘讚讘讜专 讛诪转讞讬诇 诇讗 讗诪专讜 讻讜'. 讜爪专讬讱 诇讬转谉 讟注诐 诇驻讬专讜砖 讛砖谞讬 (讙) 诇诪讛 砖诪专讬诐 讬拽讘诇 诇注讜诇诐 讗祝 讗诐 讬讛讬讘 诇讬讛 讝讜讝讬 讘谞讬住谉 [讚住转诐 诪讜讻专 砖诪谉 诪讝讜拽拽 讻驻讬专讜砖 专砖"讬] 讜拽砖拽讬诇 讘谞讬住谉 讘诪讚讛 讚谞讬住谉 讜讚讜"拽 讙诐 讛讬讗讱 诪讬讜砖讘 讘诇讗 驻拽讟讬诐 诇驻讬专讜砖 讛砖谞讬 (讚) 讜拽"诇 讜爪"诇 讚住"诇 诪讜转专 诇注专讘 砖诪专讬诐 讗祝 讘砖诪谉 爪诇讜诇 讗讘诇 驻拽讟讬诐 讚讛讜讗 讚讘专 讘驻谞讬 注爪诪讜 讗住讜专 诇注专讘 讘转讜讻讜 (讛) 讜注讬讬谉 讘讗砖专"讬 [讚诇注讬诇] 讚诇驻讬"讝 诪讜讻讞 诪讛讻讗 [讚讗驻讬诇讜 讛诪讻讬专讛 讘砖注讛 砖讛砖诪谉 诪讝讜拽拽 诪讜转专 诇注专讘] 讜讚讜"拽:





专砖"砖

讙诪专讗 讟专讞讬讛 讜讚诪讬 讘专讝谞讬讬转讗. 诇拽诪谉 爪讟 讘:



讙诪' 砖诐 转谞讗 讗讞讚 讛诇讜拽讞 讻讜' 讗讬诇讬诪讗 讻讬 讛讬讻讬 讚诇讜拽讞 讻讜' 讗诇讗 讻讬 讛讬讻讬 讚诪驻拽讬讚 讻讜'. 诪砖诪注 诪讻讗谉 讚讗讬谉 拽驻讬讚讗 诇讛拽讚讬诐 讛驻砖讜讟 讗讜 讛讗讬谞讜 驻砖讜讟 讜爪"注 讘住讜讻讛 (讻) 讜讘驻专砖"讬 讜转讜住' 砖诐:



转讚"讛 讘诪讝讜驻驻讬谉. 讗讘诇 讛讻讗 讘砖诪谉 诇"讘 讻讬讜谉 砖讛讜讗 讬砖谉. 讻爪"诇:





驻谞讬 讬讛讜砖注

讘讙诪专讗 讻讬讜谉 讚讟注讜谉 讟注讜谉 驻专砖"讬 转讜 诇讗 讘诇注 注讻"诇. 讜注讬讬谉 讘讟"讝 注诇 讬"讚 住讬诪谉 爪"讙 砖讻转讘 讚讜讚讗讬 讘讜诇注 讜讛讜诇讱 诇注讜诇诐 讗诇讗 讚讛讞讬诇讜拽 讛讜讗 讻讬讜谉 砖讻讘专 砖讘注 诇讘诇讜注 讗讬谞讜 讘讜诇注 注讜讚 讗讗"讻 砖驻讜诇讟 讝讛 砖讘诇注 讻讘专 讜讻驻讬 讛砖讬注讜专 砖驻讜诇讟 讘讜诇注 诪讞讚砖 讜讗"讻 诪讛"讟 讙讜驻讗 诇讗 诪谞讻讛 诇讬讛 讻诇讜诐 砖讗讬谞讜 诪驻住讬讚 讘讻讱 砖讛专讬 诪讛 砖讘讜诇注 讛拽谞拽谉 驻讜诇讟 讻谞讙讚讜 讛砖诪谉 砖讘诇注 讻讘专 注"砖:

